లండన్ : యూరోపియన్ యూనియన్ (ఇయు) నుంచి బ్రిటన్ తప్పుకోవడం (బ్రెగ్జిట్) మరింత ఆలస్యమయ్యే సూచనలు కనిపిస్తున్నాయి. వీలైనంత త్వరగా బ్రెగ్జిట్ చర్చలు ప్రారంభించాలన్న దిగువ సభ తీర్మానానికి బ్రిటన్ ఎగువ సభ హౌజ్ ఆఫ్ లార్డ్స్ సవరణలు ప్రతిపాదించింది. ఇందుకు సంబంధించిన తీర్మానాన్ని 358-256 మోజారిటీతో ఆమోదించింది. బ్రెగ్జిట్ తర్వాతా బ్రిటన్లో స్థిరపడిన దాదాపు 30 లక్షల మంది ఇయు దేశాల ప్రజలకూ స్థానికులతో సమానంగా హక్కులు ఉండాలని ఎగువ సభ తీర్మానించింది. దీంతో ఈ బిల్లును మళ్లీ దిగువ సభలో ప్రవేశ పెట్టి ఆమోదించి, మళ్లీ ఎగువ సభకు పంపించాల్సిన అవసరం ఏర్పడింది. ఈ పరిణామాలతో ఈ నెలాఖరులోగా బ్రెగ్జిట్ చర్చలు ప్రారంభించాలన్న ప్రధాని థెరిస్సా మె ప్రయత్నాలకు అడ్డుపడింది. ఇయు దేశాల నుంచి వలసలు వెల్లువెత్తడంతో తమ ఉపాధి అవకాశాలతోపాటు, సంస్కృతి దెబ్బతింటోందనే భయంతో బ్రిటిష్ ప్రజలు గత ఏడాది బ్రెగ్జిట్కు అనుకూలంగా ఓటేశారు.
landan : europian unian (iyu) nunchi briton tappukovadam (breggit) marinta aalasyamayye suuchanalu kanipistunnaayi. veelainanta twaragaa breggit charchalu praarambhinchaalanna diguva sabha teermaanaaniki briton eguva sabha house af lards savaranalu pratipaadinchindi. induku sambandhinchina teermaanaanni 358-256 mojaritito aamodinchindi. breggit tarvata britonlo sthirapadina daadaapu 30 lakshala mandi iyu deshaala prajalakuu sthaanikulatho samaanamgaa hakkulu undaalani eguva sabha teermaaninchindi. deentho ee billunu malli diguva sabhalo pravesha petti aamodinchi, malli eguva sabhaku pampinchaalsina avasaram erpadindi. ee parinaamaalatoe ee nelaakharulogaa breggit charchalu praarambhinchaalanna pradhaani therissa me prayatnaalaku addupadindi. iyu deshaala nunchi valasalu velluvettadamto tama upaadhi avakaasaalatopaatu, samskruti debbatintondane bhayamto british prajalu gatha edaadi breggitku anukuulamgaa otesaaru.